

Ръководител на Управляващия орган на Стратегическия план за развитие на земеделието и селските райони за периода 2023 - 2027 г.

|  |
| --- |
| **Таблица за направените предложения и възражения в процеса на обществено обсъждане на проект на насоки за кандидатстване по процедура „Предоставяне на съветнически пакети на земеделски и горски стопани“ по интервенция II.И.1 „Консултантски услуги и повишаване на консултантския капацитет“ от Стратегическия план за развитие на земеделието и селските райони на Република България за периода 2023-2027 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на СПРЗСР** |
| 1. | Селскостопанска академия | 30.04.2025 | 1. Раздел 2. Определения, Екип от съветници  **Текст**  Екип от съветници: Лица, които са наети на трудово или служебно правоотношение от кандидата по процедурата, които са посочени поименно към заявлението за подпомагане  **Нов текст (предложение)**  Екип от съветници: Лица, които са наети на трудово или служебно правоотношение от кандидата по процедурата, които са посочени поименно към заявлението за подпомагане и са включени в предоставянето на съветнически услуги поне по един съветнически пакет  **Мотиви за направеното предложение**  Мотивът за направеното предложение посочените лица реално да участват в предоставянето на съветнически услуги, а не само да са част от екипа  2. Раздел 2. Определения, Експертиза на кандидата  **Текст**  За целите на прилагане на процедурата експертизата на кандидата се удостоверява чрез представяне на диплома за придобито висше образование с образователна степен „Бакалавър“, за лицата, за които е предвидено да предоставят съветнически услуги.  **Нов текст (предложение)**  За целите на прилагане на процедурата експертизата на кандидата се удостоверява чрез представяне на диплома за придобито висше образование с образователна степен „Бакалавър“, за лицата, за които е предвидено да предоставят съветнически услуги по даден съветнически пакет. Образователната степен „ Бакалавър“ трябва да съответства на областта от съветническия пакет, за която се предоставят съветнически услуги  **Мотиви**  Небходимо е текстът да се прецизира, с цел предоставяне на качествени съветнически услуги на земеделските и горските стопани. Например по съветнически пакет 7, е необходимо образованието да е в областта на аграрните или природните науки.  3. Раздел 7. Допустими кандидати, точка 7  **Текст**  Кандидатът, в т.ч. екипа от съветници, които ще са ангажирани с предоставяне на съветнически пакети, могат да бъдат лица, които имат най-малко придобито висше образование с образователно-квалификационна степен „бакалавър“.  **Нов текст (предложение)**  Кандидатът – физическо лице или екипът от съветници, които ще са ангажирани с предоставяне на съветнически пакети, могат да бъдат лица, които имат най-малко придобито висше образование с образователно-квалификационна степен „бакалавър“ в област на висшето образование, отговаряща на съответния съветнически пакет или образователно-квалификационна степен „бакалавър“ от друга област и доказан опит при предоставяне на съветнически услуги по съответния съветнически пакет от минимум 3 години.  **Мотиви**  Необходимо е текстът да се прецизира с цел по-голяма яснота, че образователно – квалификационната степен на кандидата трябва да отговаря на съответния съветнически пакет  4. Раздел 10. Условия за допустимост на дейностите, в т.ч. срок за изпълнение на одобрените заявления за подпомагане  **Текст**  7. Съветнически пакети СП 4, СП 5 и СП 6 могат да бъдат заявени за подпомагане, при условие, че кандидатът или лице от екипа от съветници на кандидата, включено в заявлението за подпомагане, притежават диплома за висше образование по специалности в областта на екологията и опазването на околната среда от професионално направление „4.2 Химически науки“, „4.4 Науки за земята“, „5.13 Общо инженерство“ или по специалност „Екомениджмънт“ от професионално направление „3.7. Администрация и управление“ или специалност от област „Аграрни науки и ветеринарна медицина“.  **Предложение**  Предлагаме подобен текст да се включи и за останалите съветнически пакети – например СП 7, 8, 9 и 10  **Мотиви**  Мотивите са същите, както в предходните ни предложения  5. Раздел 15. Критерии за подбор, в т.ч. извършване на предварителна оценка, Приоритет 2 Капацитет и експертиза на кандидата за предоставяне на съвети (Макс. 47 т.)  **Текст**  Т.2.10. Кандидатът или съветниците от екипа на кандидата, включени в заявлението за подпомагане, притежават подходящо образование за предоставяне на съвети в сферата на селското/горското стопанство (Максимален брой точки – 20 т.)  **Предложение**  Т.2.10. Съветниците от екипа на кандидата, включени в заявлението за подпомагане, притежават подходящо образование или опит за предоставяне на съвети в сферата на селското/горското стопанство (Максимален брой точки – 20 т.)  **Мотиви**  Мотивът за направеното предложение съветниците да имат съответното образование или опит и реално да участват в предоставянето на съветнически услуги | 1. Приема се  2. Не се приема. Не за всички съветнически пакети, предвидени по процедурата, е приложимо да се залага изискване за определено образование.  Така например съветнически пакети № 1, 2 и 11 могат да бъдат предоставяни от съветници с различно образование.  3. Не се приема. Виж мотиви по т. 2.  4. Приема се по принцип. Предвид спецификата на Съветнчиески пакети 7 и 8 в условията за кандидатстване ще бъдат предвидени изисквания към образованието на съветниците, които да могат да ги предоставят на земеделски стопани. От друга страна страна съветнически пакет 9 и 10 са по широкообхеатни и не би било целесъобразно да бъдат обвързвани с определени специалности.  5. Не се приема. Критериите за подбор, в т.ч. тяхната тежест и фомулирвоката на условията при които се предоставят са обсъждани в рамките на работна група и в последствие са гласувани от Комитета за наблюдние на СПРЗСР 2023-2027 г., като същите не подлежат на корекция в условията за кандидатстване. Моля да имате предвид, че по процедурата е допустимо кандидат да бъде физическо лице, притежващо експертиза за предоставяне на съветнически услуги. |
| 2. | Национална служба за съвети в земеделието | 01.05.2025 | 1.  Раздел 2. Определения, Комбинирано предоставяне на съветнически пакети  **Текст**  Пакети, предоставени въз основа на едно подадено искане от желаещият да получи съветническа услуга и един сключен договор между консултантската организация и консултираното лице.  **Предложение**  Пакети, предоставени въз основа на едно подадено искане от желаещият да получи съветническа услуга и един сключен договор между консултантската организация и консултираното лице, извършено минимум едно посещение на стопанството и изготвен един общ писмен доклад. За комбинирано предоставяне се счита и предоставянето на пакет по следващо искане, ако същото е подадено преди приключване на предоставянето на пакет по предходното искане.  **Мотиви**  Недопускане на неясноти при тълкуването и прилагането на нормите, както и предотвратяване на повишен риск от противоречива практика от страна на ползвателя на услугата и на контролните органи.  2. Раздел 7. Допустими кандидати, точка 6  **Текст**  6. Обстоятелствата по т. 5 се декларират от кандидата чрез попълване на декларация съгласно Приложение № 1 и от всяко едно лице от екипа от съветници чрез попълване на декларация съгласно Приложение № 2.  **Предложение**  6. Обстоятелствата по т. 5 се декларират от кандидата чрез попълване на декларация съгласно Приложение № 2 и от всяко едно лице от екипа от съветници чрез попълване на декларация съгласно Приложение № 3.  3. Раздел 10. Условия за допустимост на дейностите, в т.ч. срок за изпълнение на одобрените заявления за подпомагане, точка 3  **Текст**  3. За съветнически пакети СП 1 до СП 12А е допустимо заявяване за подпомагане на не повече от 65 съветнически пакета за всеки 12 месечен период, за периода на изпълнение на одобреното заявление за подпомагане, като същият започва да тече от сключване на административния договор с кандидат – физическо лице.  **Предложение**  За съветнически пакети СП 1 до СП 12А е допустимо включване в заявлението за подпомагане на не повече от 65 съветнически пакета за всеки 12 месечен период, за периода на изпълнение на одобреното заявление за подпомагане, като същият започва да тече от сключване на административния договор с кандидат – физическо лице.  **Мотиви**  Прецизиране на текста в съответствие с официалната терминология на дейностите по проекта.  4. Раздел 10. Условия за допустимост на дейностите, в т.ч. срок за изпълнение на одобрените заявления за подпомагане, точка 4  **Текст**  4. За съветнически пакети СП 1 до СП 12А е допустимо заявяване за подпомагане на не повече от 65 съветническа пакета на едно лице от екипа от съветници на кандидата - юридическо лице, за всеки 12 месечен период, за периода на изпълнение на одобреното заявление за подпомагане, като същият започва да тече от сключване на административния договор.  **Предложение**  4. За съветнически пакети СП 1 до СП 12А е допустимо включване в заявлението за подпомагане на не повече от 65 съветническа пакета на едно лице от екипа от съветници на кандидата - юридическо лице, за всеки 12 месечен период, за периода на изпълнение на одобреното заявление за подпомагане, като същият започва да тече от сключване на административния договор.  **Мотиви**  Прецизиране на текста в съответствие с официалната терминология на дейностите по проекта.  5.  Раздел 10. Условия за допустимост на дейностите, в т.ч. срок за изпълнение на одобрените заявления за подпомагане, точка 5  **Текст**  5. За съветнически пакети 12Б, 12В и 12Г е допустимо кандидатът да заяви не повече от 20 съветнически пакета за периода на изпълнение на заявлението за подпомагане, като същия започва да тече от сключване на административния договор.  **Предложение**  5. За съветнически пакети 12Б, 12В и 12Г е допустимо кандидатът да включва в заявлението не повече от 5 пакета за кандидат-физическо лице или член на екипа на кандидат – юридическо лице, но не повече от 20 съветнически пакета за кандидат-юридическо лице, за периода на изпълнение на заявлението за подпомагане, като същия започва да тече от сключване на административния договор.  **Мотиви**  Предложението за въвеждане на ограничение от не повече от 5 съветнически пакета за кандидат-физическо лице или за отделен член от екипа на юридическо лице има за цел да гарантира качествено предоставяне на услугите, ефективност при изпълнението на договорите и равнопоставеност между участниците.  6.  10. Условия за допустимост на дейностите, в т.ч. срок за изпълнение на одобрените заявления за подпомагане:  **Предложение за включване на нова точка:**  За всеки 12 месечен период от изпълнение на проекта е допустимо включване в заявлението за подпомагане на не повече от 65 съветническа пакета СП 7 на кандидат физическо лице или член от екипа на кандидат юридическо лице, което притежава диплома за висше образование по специалност от професионално направление „Растениевъдство или „Растителна защита“ от професионална област „Аграрни науки и ветеринарна медицина“.  **Мотиви:**  При предоставянето на СП 7 кандидатът - физическо лице или член от екипа на кандидат – юридическо лице трябва да има специализирани знания относно физиология на растенията, идентификация на вредителите, правилно торене и безопасна употреба на продукти за растителна защита.  В цялост тези специфични специализирани знания и компетенции се придобиват чрез обучение в специализирано ВУЗ.  Изискването за притежаване на диплома за висше образование по специалност „Растениевъдство“ или „Растителна защита“ от област „Аграрни науки и ветеринарна медицина“, ще гарантира в много по-голяма степен, че консултантът притежава необходимата научна основа и специализирани познания, за да предоставя качествени, компетентни, адекватни и отговорни съвети в рамките на СП 7.  7.  10. Условия за допустимост на дейностите, в т.ч. срок за изпълнение на одобрените заявления за подпомагане:  **Предложение за включване на нова точка:**  За всеки 12 месечен период от изпълнение на проекта е допустимо включване в заявялението за подпомагане на не повече от 65 съветническа пакета СП 8 на кандидат физическо лице или член от екипа, което притежава диплома за висше образование по специалност от професионално направление „Животновъдство или „Ветеринарна медицина“ от област „Аграрни науки и ветеринарна медицина“.  **Мотиви:**  За предоставянето на СП 8 кандидатът - физическо лице или член от екипа на кандидат – юридическо лице трябва да притежава професионални знания и компетенции от физиология и поведение на животните, хранене и нужди на различните видове и категории животни, причинители на болести (вируси, бактерии, паразити), пътища на разпространение и превенция (епизоотология), както и от законови и нормативни изисквания за биосигурност и хуманно отношение.  В цялост тези специфични специализирани знания и компетенции се придобиват чрез обучение в специализирано ВУЗ.  Изискването за притежаване на диплома за висше образование по специалност от професионално направление „Животновъдство или „ветеринарна медицина“ от област „Аграрни науки и ветеринарна медицина“ ще гарантира в много по-голяма степен, че консултантът разполага с необходимата научна подготовка и разбиране на комплексните връзки между среда, управление, хранене, поведение, здраве и болест при животните. Това е много важно за предоставяне на качествени, адекватни и надеждни съвети по СП 8, които ще допринесат за здрави животни, безопасна продукция и изпълнение на съвременните стандарти в животновъдството.  8.  Раздел 10. Условия за допустимост на дейностите, в т.ч. срок за изпълнение на одобрените заявления за подпомагане, точка 11  **Текст**  11. При неизпълнение на изискванията в т. 3, т. 4 и т. 6 разходите за броя съветнически пакети или размер на допустими разходи, които надвишават допустимия брой или размер няма да бъдат възстановявани.  **Предложение**  11. При неизпълнение на изискванията в т. 3, т. 4 и т. 6 разходите за броя съветнически пакети или размер на допустими разходи, които надвишават допустимия брой или размер няма да бъдат одобрени.  **Мотиви**  Прецизиране на текста с оглед внасяне на яснота и предвидимост при прилагането и тълкуването на нормата. Новата формулировка ясно показва, че разходите надвишаващи допустимия брой няма да бъдат признати за допустими, респ. платени на кандидата.  Прецизиране на текста с оглед внасяне на яснота и предвидимост при прилагането и тълкуването на нормата.  9.  Раздел 11. Целеви групи, точка 5  **Текст**  5. В случай че едно лице попада в целевата група за пакети СП1 и СП2, и е допустимо за подпомагане по интервенции II.Г.1 „Инвестиции в земеделските стопанства“ , II.Г.1.1 „Инвестиции в земеделските стопанства насочени към опазване на компонентите на околната среда“, II.Г.1 „Инвестиции в земеделските стопанства“, II.Г.2 „Инвестиции за преработка на селскостопански продукти“ , II.Г.2.1 „Инвестиции за преработка на селскостопански продукти, насочени към опазване на компонентите на околната среда“, II.Г.3 „Инвестиции за неселскостопански дейности в селските райони“, II.Г.4 „Възстановяването на земеделски потенциал след природни бедствия или катастрофични събития и инвестиции в подходящи превантивни действия“ на същото лице е допустимо предоставянето само на един от двата пакета.  **Предложение**  5. В случай че едно лице попада в целевата група за пакети СП1 и СП2, и е допустимо за подпомагане по интервенции II.Г.1 „Инвестиции в земеделските стопанства“ , II.Г.1.1 „Инвестиции в земеделските стопанства насочени към опазване на компонентите на околната среда“, II.Г.1 „Инвестиции в земеделските стопанства“, II.Г.2 „Инвестиции за преработка на селскостопански продукти“ , II.Г.2.1 „Инвестиции за преработка на селскостопански продукти, насочени към опазване на компонентите на околната среда“, II.Г.3 „Инвестиции за неселскостопански дейности в селските райони“, II.Г.4 „Възстановяването на земеделски потенциал след природни бедствия или катастрофични събития и инвестиции в подходящи превантивни действия“ на същото лице е допустимо предоставянето само на един от двата пакета за един и същ прием по една и съща интервенция.  Мотиви  Прецизиране на текста с оглед внасяне на яснота и предвидимост при прилагането и тълкуването на нормата.  10.  Раздел 12. Допустими разходи, точка 2  **Текст**  2. Разходите за предоставяне на съветнически пакети са допустими, ако са извършени след подаване на заявлението за подпомагане.  **Предложение**  2. Разходите за предоставяне на съветнически пакети са допустими, ако са извършени след подписване на административния договор.  **Мотиви**  Уеднаквяване на терминологията, използвана в насоките по интервенцията.  В раздел 10. Условия за допустимост на дейностите, в т.ч. срок за изпълнение на одобрените заявления за подпомагане в точка 3 и 4 също е „……от сключване на административния договор“.  В раздел 14 Условия за допустимост на разходите в точка 3 е записано „3. Разходите са допустими, ако дейностите са извършени след подписване на договора за предоставяне на БФП………“  11.  Раздел 13. Недопустими разходи, от т. 1 до т.11  **Предложение:**  Да отпадне раздела  **Мотиви:**  Неприложимост на нормата по отношение на настоящата процедура.  По процедурата се прилагат единични разходи на основание чл. 83, параграф 1, буква „б“ от Регламент (ЕС) 2021/2115 и съответно няма недопустими отделни разходи  12.  Раздел 13. Недопустими разходи  **Да се добави нов текст.**  1. разходите за броя съветнически пакети или размер на допустими разходи, които надвишават допустимия брой или размер съгласно изискванията на т. 3, т. 4 и т. 6 от раздел 10.  **Мотиви**  Недопускане на неясноти при тълкуването и прилагането на нормата. По процедурата се прилагат единични разходи на основание чл. 83, параграф 1, буква „б“ от Регламент (ЕС) 2021/2115.  13.  Раздел 13. Недопустими разходи  **Да се добави нов текст**.  2. разходите за броя съветнически пакети, които надвишават допустимия брой съгласно изискванията на т. 5, т. 4 и т. 6 от раздел 10  **Мотиви**  Недопускане на неясноти при тълкуването и прилагането на нормата. По процедурата се прилагат единични разходи на основание чл. 83, параграф 1, буква „б“ от Регламент (ЕС) 2021/2115.  14.  Раздел 14. Условия за допустимост на разходите, точка 2  **Текст**  2. Допустими за подпомагане са само обосновани във връзка с целта разходи, очакваните резултати и допустимите дейности, включени в заявлението за подпомагане.  **Предложение**  2. Допустими за подпомагане са само обосновани във връзка с целта допустимите дейности, включени в заявлението за подпомагане.  **Мотиви**  По процедурата се заявяват дейности, който се предоставят под формата на единични разходи на основание чл. 83, параграф 1, буква „б“ от Регламент (ЕС) 2021/2115.  В заявлението за подпомагане не следва да се посочват видове/групи разходи.  15.  Условия за изпълнение  А. Техническо изпълнение на заявленията за подпомагане  **Текст**  5.4. Да не получава публична финансова помощ от държавния бюджет или от бюджета на Европейския съюз за същите дейности и за същите лица, за които е получил финансова помощ по административния договор;  **Предложение**  5.4. Да не получава публична финансова помощ от държавния бюджет или от бюджета на Европейския съюз за същите дейности, за които е получил финансова помощ по административния договор  **Мотиви**  Прецизиране на текста с оглед внасяне на яснота и предвидимост при прилагането и тълкуването на нормата. По процедурата се подпомагат дейности.  16.  **Текст**  6.6.2. включва земеделски и горски стопани, които отговарят на условията, посочени в Раздел 11 „Допустими целеви групи“ от Условията за кандидатстване  **Предложение**  6.6.2 предостави съвети и информация на земеделски и горски стопани, които отговарят на условията, посочени в Раздел 11 „Допустими целеви групи“ от Условията за кандидатстване;  **Мотиви**  Прецизиране на текста с оглед внасяне на яснота и предвидимост при прилагането и тълкуването на нормата.  17.  **Текст**  6.6.3. да разработи бизнес плана (когато е приложимо) и заявлението за подпомагане в съответствие с условията за кандидатстване и условията за изпълнение по съответната процедура/интервенция, във връзка с която се предоставя консултацията.  **Предложение**  6.6.3. да разработи бизнес плана (когато е приложимо) и заявлението за подпомагане в съответствие с условията за кандидатстване и условията за изпълнение по съответната процедура/интервенция, във връзка с която се предоставя съветнически пакет.  **Мотиви**  Уеднаквяване на терминологията (наименованието на дейността), използвана в насоките по интервенцията  18.  **Текст**  6.6.4. Бенефициентът е длъжен да започне предоставянето на консултации по съветнически пакети СП 1, СП 2, СП 12Б, СП 12В и СП 12Г след публикуване на утвърдените насоки за кандидатстване и заповедта на ръководителя на Управляващия орган на СПРЗСР за откриване на прием на заявления за подпомагане по съответната интервенция, по която ще се изготвят бизнес планове и заявления за подпомагане във връзка с конкретния съветнически пакет.  **Предложение**  6.6.4. Бенефициентът е длъжен да започне предоставянето на съветнически пакети СП 1, СП 2, СП 12Б, СП 12В и СП 12Г след публикуване на утвърдените насоки за кандидатстване и заповедта на ръководителя на Управляващия орган на СПРЗСР за откриване на прием на заявления за подпомагане по съответната интервенция, по която ще се изготвят бизнес планове и заявления за подпомагане във връзка с конкретния съветнически пакет.  **Мотиви**  Уеднаквяване на терминологията (наименованието на дейността), използвана в насоките по интервенцията  19.  **Текст**  6.6.6. Един земеделски стопанин не може да получи съветнически пакети СП 3, СП 4, СП 5, СП 6, СП 7, СП 8, СП 9 и СП 10 повече от веднъж в рамките на съответния прием по интервенция II.И.1 - „Консултантски услуги и повишаване на консултантския капацитет“.  **Предложение**  6.6.6. Един земеделски стопанин не може да получи съветнически пакети СП 3, СП 4, СП 5, СП 6, СП 7, СП 8, СП 9 и СП 10 и 12 А повече от веднъж в срока на изпълнение на административния договор за съответния прием по интервенция II.И.1 - „Консултантски услуги и повишаване на консултантския капацитет“.  **Мотиви**  Прецизиране на текста с оглед внасяне на яснота и предвидимост при прилагането и тълкуването на нормата и уеднаквяване на изискванията за посочените СП  20.  **Текст**  6.6.9. При предоставяне на два и повече съветнически пакета на едно и също лице при еднократно посещение, пакетите следва да се включат в искане за плащане като комбинирани пакети.  **Предложение**  6.6.9. При предоставяне на два и повече съветнически пакета на едно и също лице при условията на определението за комбинирани пакети посочено в раздел 2 „Определения“ на Условията за кандидастване, пакетите следва да се включат в искане за плащане като комбинирани пакети.  **Мотиви**  Прецизиране на текста с оглед внасяне на яснота и предвидимост при прилагането и тълкуването на нормата.  21.  **Текст**  2.1. Искане за междинно плащане за съответния отчетен период може да се подава в срок до един месец след изтичане на шестмесечие или дванадесетмесечие на съответната година, считано от датата на подписване на административния договор за предоставяне на БФП. Към искането за междинно плащане се отчитат дейности, извършени за шестмесечието или дванадесетмесечието, предхождащо подаването на съответното искане за плащане.  **Предложение**  2.1. Искане за междинно плащане за съответния отчетен период може да се подава в срок до един месец след изтичане на тримесечие, шестмесечие или дванадесетмесечие на съответната календарна година.  **Мотиви**  Мотивите за въвеждането на възможност за подаване на искане след тримесечие са, че няма авансово плащане и не е редно кандидата – физическо или юридическо лице да финансира всички свои дейности и да чака 6 месеца преди да си подаде искане за плащане. Ако към този срок се добави и срока за разглеждане и одобрение на заявката за плащане, консултантската организация може да получи финансовата помощ дори и девет месеца след като е предоставила съветническите пакети. Такъв срок би бил неприемлив за всяка една консултантска организация и не кореспондира с въведената административното обслужване на гражданите неписана норма като „разумен срок“.  Преминаване към отчетни периоди на съответната календарна година. Първоначалния текст обвързва тези периоди с датата на подписване на административния договор, което може да създаде различни отчетни цикли за различните бенефициенти. Преминаването към календарни периоди ще улесни администрирането и отчитането. Освен това публичните организации следва да се съобразяват и с Наредба за заплатите на служителите в държавната администрация, в която сроковете се отнасят за календарна година  22.  **Текст**  Искане за междинно плащане за съветнически пакети СП 1, СП2, СП 12Б, СП 12 В и СП 12Г се подава в сроковете посочени в т. 2 и след публикуване от страна на ДФ „Земеделие“ на списък с лицата, които са одобрени за подпомагане по съответната интервенция, във връзка с която са изготвени бизнес плановете и заявленията за подпомагане по съответният пакет.  **Предложение**  Искане за окончателно плащане за съветнически пакети СП 1, СП2, СП 12Б, СП 12 В и СП 12Г се подава в сроковете посочени в т. 2 и след публикуване от страна на ДФ „Земеделие“ на списък с лицата, които са одобрени за подпомагане по съответната интервенция, във връзка с която са изготвени бизнес плановете и заявленията за подпомагане по съответният пакет.  **Мотиви**  Прецизиране на текста, поради съществуващ риск от смесване на изисквания.  23.  **Текст**  6.3. В случай че предоставеният доклад за съветнически пакети не е подписан от съветници от екипа на бенефициента, включени в заявлението за подпомагане, разходите за същите не се възстановяват.  **Предложение**  6.3. В случай, че предоставеният доклад за съветнически пакети не е подписан от съветник/ци от одобрения екип на бенефициента, участващи в предоставянето на съответния СП, разходите за същите не се възстановяват.  **Мотиви**  Само по себе си изискването доклада да е подписан от съветник от екипа на бенефициента не води до подобряване и гарантиране на качеството на доклада . Дава се възможност който и да е член на екипа да подписва, който и да е доклад, т.е. да го валидира без да е участвал директно в неговото предоставяне. На практика един съветник например в София може да подписва доклади, отнасящи се до земеделско стопанства на територията на цялата страна, ако е включен в екипа на бенефициента.  Единствената гаранция за авторството, релевантността и качеството на доклада е прякото участие на съветника в предоставянето на СП от точно този доклад за конкретното земеделско стопанство. В този случай абсолютно нормално би било той да подпише писмения доклад.  24.  **Предложение за нова точка** в раздел  Б. Финансово изпълнение на заявленията за подпомагане и плащане:  Разходите за пакети СП 7 се възстановяват, в случай че при предоставянето на съответния пакет е участвал член от екипа, който притежава диплома за висше образование по специалност от професионално направление „Растениевъдство или „Растителна защита“ от професионална област „Аграрни науки и ветеринарна медицина“.  **Мотиви:**  За предоставянето на СП 7 кандидатът - физическо лице или член от екипа на кандидат – юридическо лице трябва да има специализирани знания относно физиология на растенията, идентификация на вредителите, правилно торене и безопасна употреба на продукти за растителна защита.  В цялост тези специфични специализирани знания и компетенции се придобиват чрез обучение в специализирано ВУЗ.  Изискването за притежаване на диплома за висше образование по специалност „Растениевъдство“ или „Растителна защита“ от област „Аграрни науки и ветеринарна медицина“, ще гарантира, че консултантът притежава необходимата научна основа и специализирани познания, за да предоставя качествени, компетентни, адекватни и отговорни съвети в рамките на СП 7.  25.  **Предложение за нова точка** в раздел  Б. Финансово изпълнение на заявленията за подпомагане и плащане:  Разходите за пакети СП 8 се възстановяват, в случай че при предоставянето на съответния пакет е участвал член от екипа, който притежава диплома за висше образование по специалност от професионално направление „Животновъдство или „Ветеринарна медицина“ от област „Аграрни науки и ветеринарна медицина“.  **Мотиви:**  За предоставянето на СП 8 кандидатът - физическо лице или член от екипа на кандидат – юридическо лице трябва да притежава професионални знания и компетенции от физиология и поведение на животните, хранене и нужди на различните видове и категории животни, причинители на болести (вируси, бактерии, паразити), пътища на разпространение и превенция (епизоотология), както и от законови и нормативни изисквания за биосигурност и хуманно отношение.  В цялост тези специфични специализирани знания и компетенции се придобиват чрез обучение в специализирано ВУЗ.  Изискването за притежаване на диплома за висше образование по специалност от професионално направление „Животновъдство или „ветеринарна медицина“ от област „Аграрни науки и ветеринарна медицина“ ще гарантира в много по-голяма степен, че консултантът разполага с необходимата научна подготовка и разбиране на комплексните връзки между среда, управление, хранене, поведение, здраве и болест при животните. Това е много важно за предоставяне на качествени, адекватни и надеждни съвети по СП 8, които ще допринесат за здрави животни, безопасна продукция и изпълнение на съвременните стандарти в животновъдството.  26.  Г. Приложения към Условията за изпълнение: Приложение № 4а Доклад за предоставени комбинирани съветнически пакети – предложение да отпадне  Да остане само Приложение № 4 Доклад за предоставен съветнически пакет, като да има възможност да се отбележи кои съветнически пакети се предоставят с този писмен доклад в т.ч. за комбинирано предоставяне.  Мотиви  Улесняване на прилагането внасяне на яснота и предвидимост при прилагането на нормата.  27.  По отношение на съдържанието на Доклада за изпълнен съветнически пакет  Да се уточни, че при предоставяне на повече от един СП, разделите:  „1. Анализи и оценка на стопанството:  …………………………..  2. Препоръки във връзка с горната оценка и анализ на стопанството:  …………………………..  ……………………………  …………………………..  4. Списък с използваните нормативни актове във връзка с предоставения съветническия пакет:  …………………………..“  да не се изисква за всеки отделен пакет, а общо за всички пакети  **Мотиви**  По отношение на анализът, препоръките и нормативните актове, много често има припокриване и общи неща. Самият анализ на стопанството е по-подходящо да се направи в цялост за всички предоставяни СП, а не едно по едно. По същия начин и за препоръките | 1. Приема се  2. Приема се по принцип. Поради поредността на приложенията съгалсно разделите в условията за кандидатстване е извършено преномериране в Раздел 16 „Изискуеми документи, в т.ч. документи, доказващи съответствие с критерии за подбор“и в приложенията.  3. Приема се  4. Приема се  5. Приема се  6. Приема се  7. Приема се  8. Приема се  9. Приема се  10. Не се приема  11. Приема се  12. Приема се по принцип.  13. Приема се по принцип.  14. Приема се.  15. Приема се  16. Приема се  17. Приема се  18. Приема се  19. Приема се  20. Приема се  21. Приема се  22. Не се приема. Условието се отнася за различни съветнически пакети от посочените по т. 21 и касае възможността за получаване на междинно плащане.  23. Приема се  24. Приема се  25. Приема се  26. Приема се  27. Приема се |